钦定古今图书集成/理学汇编/学行典/第119卷 > 朱子大全集 > 《答周叔谨》
## 钦定古今图书集成/理学汇编/学行典/第119卷 > 朱子大全集 > 《答周叔谨》

示谕，静中私意横生，此学者之通患。自能省察至此，
甚不易得。此当以敬为主，而深察私意之萌多为何
事，就其重处痛加惩窒，久之纯熟，自当见效。不可计
功于旦暮，而多为说以害之也。《论语》别本未曾改定，
俟便寄去。然且专意就日用处做涵养省察工夫，未
必不胜读书也。